Na osnovu člana 40 stav 1 Zakona o državnoj imovini (“Službeni list CG“, broj 21/09 i 44/10), Uredbe o prodaji i davanju u zakup stvari u državnoj imovini (“Službeni list CG”, broj 44/10) i Odluke Odbora direktora Akcionarskog društva za uslužne djelatnosti u vazdušnom saobraćaju “Aerodromi Crne Gore” AD, Podgorica broj 001-3349 od 08.04.2024.godine I Saglasnosti Ministarstva saobraćaja I pomorstva broj 01-348/24-1579/1 od 20.02.2024.godine, Akcionarsko društvo za uslužne djelatnosti u vazdušnom saobraćaju “Aerodromi Crne Gore” iz Podgorice objavljuje

**JAVNI POZIV**

**za dostavljanje ponuda** **za zakup prostora na Aerodromu Tivat - Terminal 2, radi postavljanja samouslužnih aparata za tople i hladne napitke, snack proizvode i vodu**

**Zakupodavac**:

* Akcionarsko društvo za uslužne djelatnosti u vazdušnom saobraćaju ,,Aerodromi Crne Gore“

**Predmet javnog poziva**

Predmet javnog poziva je davanje u zakup prostora na aerodromu Tivat - Terminal 2 - LN 16 KO Mrčevac, kat.parcela 1269, radi postavljanja samouslužnih aparata za tople i hladne napitke, snack proizvode i vodu, putem prikupljanja ponuda.

**Rok zakupa**

Rok trajanja zakupa je 12 (dvanaest) mjeseci od dana potpisivanja ugovora.

**Način plaćanja**

Plaćanje će se vršiti mjesečno (samo u toku otvorenosti Terminala 2), na osnovu ispostavljene fakture, u roku od 15 dana od dana izdavanja fakture za prethodni mjesec.

**Sadržina ponude**

* Tačan naziv, sjedište i kontakte ponuđača.
* Potvrdu o registraciji - Izvod iz Centralnog registra privrednih subjekata Poreske uprave, u formi originala ili ovjerene kopije.
* Finansijsku ponudu za zakup prostora, sa jasno navedenom partijom zakupa sa ponuđenom cijenom za svaki označeni prostor u partiji.
* Originalnu, bezuslovnu i na prvi poziv bez prava protesta naplativu bankarsku garanciju u visini od 500,00 EUR, sa rokom važenja minimum 90 dana od dana otvaranja ponuda, ili dokaz o uplati novčanog depozita u iznosu od 500,00 EUR što predstavlja garanciju u slučaju da izabrani ponuđač odustane od zakupa, odnosno ne potpiše ugovor u predviđenom roku
* Depozit se uplaćuje na žiro račun Aerodroma Crne Gore br. 510-200-22 kod CKB banke.
* Ponuđačima koji ne budu izabrani depozit će se vratiti na račun sa kojeg je izvršena uplata u roku od 15 dana od dana donošenja konačne odluke o izboru ponuđača, dok će se izabranom ponuđaču depozit vratiti nakon zaključenja ugovora o zakupu te dostavljanja garancije za uredno izvršenje ugovorenih obaveza.
* Izjava Ponudjača da je odgovoran za redovno održavanje i ispravnost aparata, te da će sve eventualne kvarove otkloniti najkasnije u roku od 7 dana od dana prijavljivanja kvara.
* Izjava Ponuđača da pristaje na sve uslove predviđene Javnim pozivom.
* Tehničke specifikacije aparata koje sadrže dimenzije i podatke o namjeni aparata.

**Napomena: Dokazi moraju biti dostavljeni u originalu ili ovjerenoj kopiji, ne stariji od 6 mjeseci i na jeziku koji je u službenoj upotrebi u Crnoj Gori.**

**Predmet zakupa**

-Prostor na aerodromu Tivat u Terminalu 2 – landside (otvorena zona) - dva mjesta od po 1.5m2 za postavljanje po jednog samoslužnog aparata, minimalna cijena **100,00€ + PDV po m2** na mjesečnom nivou.

-Prostor na aerodromu Tivat u Terminalu 2- airside (zatvorena zona) - dva mjesta po 1,5m2 , minimalna cijena  **100,00€ +PDV po m2** na mjesečnom nivou.

**Poseban uslov**

Izabrani ponuđači su dužni da, prilikom zaključenja ugovora o zakupu, dostave bezuslovnu i na prvi poziv bez prava protesta naplativu bankarsku garanciju u visini ukupne tromjesečne vrijednosti zakupa koji je predmet ugovora, kao garanciju za uredno ispunjenje ugovornih obaveza.

Bankarska garancija mora biti izdata sa rokom važenja 60 dana dužim od isteka ugovora.

Rok za postavljanje samouslužnih aparata ne može biti duži od 7 dana od dana zaključivanja ugovora.

**Ostali uslovi**

* Svi troškovi koji nastaju u vezi postavljanja samouslužnih aparata padaju na teret Zakupca.
* Dostava aparata, postavljanje, priključenje na električnu mrežu, održavanje i servis obaveza je i trošak na teret zakupca, kao i troškovi osiguranja aparata i osiguranja od odgovonosti prema trećim licima, te troškovi demontaže aparata, njegovog uklanjanja, odvoza i dovođenje prostora u prvobitno stanje nakon prestanka ugovora o zakupu.
* U slučaju adaptacije, sanacije i drugih zahvata u objektu u kome su postavljeni aparati, Zakupodavac zadržava pravo da na trošak zakupca zatraži privremeno uklanjanje uređaja iz objekta, bez prava zakupca na povraćaj uloženih sredstava po tom osnovu niti bilo kakvu naknadu.
* Zakupac garantuje za kvalitet proizvoda u skladu sa sanitarno-higijenskim propisima, kao i za tehničku ispravnost aparata, koje je dužan predočiti Zakupodavcu na njegov zahtjev.
* Sva eventualna oštećenja aparata, krađe i ostali rizici idu na teret Zakupca, kao i potpuna odgovornost prema konzumentima za nastale štete u vezi s rukovanjem, korišćenjem i radom aparata i konzumiranjem proizvoda iz aparata, te je isključena svaka odgovornost Zakupodavca prema Zakupcu i svim trećim licima u vezi sa navedenim.
* Zakupodavac će ugovorom o zakupu dodatno definisati međusobna prava obaveze u skladu sa pozitivnim propisima Crne Gore.

**Ispravnost ponude**

Ponude koje ne ispunjavaju utvrđene uslove cijeni će se kao neispravne.

**Kriterijum za izbor ponude**

Kriterijum za izbor najpovoljnije ponude za zakup prostora u navedene svrhe je najveća ponuđena cijena.

Ukoliko dva ili više ponuđača za istu partiju ponude isti iznos kumulativne cijene zakupa odabir ponuđača će se izvršiti žrijebanjem.

**Dostavljanje ponuda**

Ponude se dostavljaju neposredno na arhivu Aerodroma Podgorica, adresa ”Aerodromi Crne Gore” AD Podgorica, Aerodrom Podgorica, 81000 Podgorica, najkasnije do 25.04 2024.godine, do 12:00 časova. Ponude se dostavljaju na crnogorskom jeziku.

Ponude se dostavljaju u zatvorenoj koverti koja sadrži naznake „**ponuda po javnom pozivu za zakup prostora na aerodromu „Tivat – Terminal 2” radi postavljanja samouslužnih aparata za tople i hladne napitke, snack proizvode i vodu**“, **NE OTVARAJ PRIJE JAVNOG OTVARANJA PONUDA.**

Javno otvaranje ponuda izvršiće se 25.04.2024.g. sa početkom u 12:30 časova u prostorijama Aerodroma Podgorica, i istom mogu prisustvovati ovlašćeni predstavnici ponuđača ili njihovi punomoćnici uz priloženo ovjereno punomoćje, o čemu se ovim putem obavještavaju ponuđači, pa im se druga obavještenja neće slati.

Neblagovremene ponude se neće razmatrati.

**Odlučivanje o izboru ponuđača**

Definitivan odabir najpovoljnijeg ponuđača biće izvršen najkasnije u roku od 15 dana od dana javnog otvaranja ponuda. Svaki ponuđač ima pravo prigovora na Odluku o izboru najpovoljnijeg ponuđača Komisiji u roku od 5 dana od dana dobijanja obavještenja o rezultatima Javnog poziva.

Odluka Komisije na prigovor je konačna.

Nakon isteka roka za podnošenje prigovora odnosno kada odluka o izboru postane konačna, pristupiće se proceduri zaključivanja ugovora sa odabranim ponuđačem.

Ukoliko izabrani Ponuđač ne zaključi ugovor u roku od 8 dana od dana dostavljanja istog ili uz potpisani ugovor ne dostavi garanciju za dobro izvršenje ugovora, Zakupodavac može da zaključi ugovor sa sljedećim najpovoljnijim ponuđačem.

Ukoliko izabrani Ponuđač nakon 10 dana od dana zaključivanja ugovora ne postavi aparate na pozicijama utvrđenim u javnom pozivu I ugovoru, Zakupodavac će raskinuti ugovor.

**Kriterijum za izbor najpovoljnije ponude**

Najveća ponuđena cijena 100 bodova

**Ostale informacije**

Ovlašćeno lice za sve dodatne informacije – Tamara Pejaković-Petkovć Komercijalna služba, tel: +382670935, e-mail:

tamara.petkovic@apm.co.me , svakim radnim danom od 8 do 14 časova.

 „Aerodromi Crne Gore“ AD zadržava pravo da:

* izabere ponuđača i zaključi ugovor o zakupu ukoliko po javnom pozivu pristigne makar jedna ispravna ponuda;
* naplati bankarsku garanciju koja predstavlja garanciju u slučaju da izabrani ponuđač ne zaključi ugovor iz osnova ovog javnog poziva odnosno povuče svoju ponudu prije donošenja odluke o dodjeli ugovora i pristupi proceduri zaključenja ugovora sa sljedećim najpovoljnijim ponuđačem.

“Aerodromi Crne Gore” AD

Podgorica